শুকুৰবাৰে গান্ধীবস্তিস্থিত কৃষক মুক্তি সংগ্ৰাম সমিতিৰ কেন্দ্ৰীয় কাৰ্য্যালয়ত এখন সংবাদমেল সম্বোধন কৰি কৃষক নেতা অখিল গগৈয়ে আৰক্ষী সঞ্চালক প্ৰধান গৰাকীৰ বিৰুদ্ধে এই গুৰুতৰ অভিযোগ আনে।
উল্লেখ্য যে ভূৱা কেচ ডায়েৰী প্ৰস্তুতৰ বাবে আৰিফুল নামৰ এগৰাকী লোকৰ পৰা ৩০ লাখ টকা উৎকোচ হিচাপে লৈ ভাস্কৰ ওজা নিলম্বন হোৱা বুলি উক্ত সংবাদমেলত অখিল গগৈয়ে জানিবলৈ দিয়ে।
'তেওঁক নিলম্বন কৰা হৈছে এটা কাৰণেই যে এগৰাকী ব্যক্তিৰ পৰা কেচ ডায়েৰী লিখি দিয়াৰ বাবদ ৩০ লাখ টকাৰ উৎকোচ লৈছিল। উৎকোচ লোৱাৰ যিটো কল ৰেকৰ্ডিং আৰক্ষীৰ হাতত পৰিছিল তাক লুকুৱাবলৈ চেষ্টা কৰিছিল অসম আৰক্ষীয়ে,' অখিল গগৈয়ে এইদৰে কয়।
আনহাতে, বহুসংখ্যক ব্যক্তিৰ হাতত উক্ত কল ৰেকৰ্ডিং পৰাৰ কাৰণে তেওঁক অতি গোপনে নিলম্বন কৰা হৈছিল বুলি কৃষক নেতাগৰাকীয়ে উক্ত সংবাদমেলত সদৰী কৰে।
আনহাতে, 'ভাস্কৰ ওজাৰ ওপৰত গোচৰ ৰুজু কৰাহেঁতেন,যদি গ্ৰেপ্তাৰ কৰাহেঁতেন, তেতিয়াহ'লে এই কল ৰেকৰ্ডিং আমি সংবাদ মাধ্যমৰ হাতত নিদিলোহেঁতেন। তেতিয়া এই বিষয়ৰ ওপৰত মাত নামাতিলোহেঁতেন,' -এইবুলিও সংবাদমেলত সদৰী কৰে অখিল গগৈয়ে।
তাৎপয্যপূৰ্ণভাৱে পূৰ্বে অভিযুক্ত ভাস্কৰ ওজা এগৰাকী ঔষধ বিক্ৰী কৰা লোক আছিল বুলি জানিবলৈ দিয়ে কৃষক নেতা অখিল গগৈয়ে।
আনহাতে, উক্ত সংবাদমেলতে বক্ৰ পথেৰে ভাস্কৰ ওজাই ২০১৫ চনত চাকৰিত যোগদান কৰিছিল বুলিও গুৰুতৰ অভিযোগ তোলে কৃষক নেতাগৰাকীয়ে।
আনহাতে, আৰক্ষীয়ে এতিয়ালৈকে এপিএছচিৰ কেলেংকাৰীত অভিযুক্ত হেমেন দাস আৰু ভাস্কৰ ওজাক গ্ৰেপ্তাৰ নকৰাত কিবা ৰহস্য জড়িত হৈ থকা বুলি সন্দেহ প্ৰকাশ কৰে কৃষক নেতা গগৈয়ে।
আৰিফুল : অ' চাৰ,
ছাৰ মই আৰিফুল, আপোনাৰ কোৱাৰ্টাৰলৈ আহিছো।
ভাস্কৰ ওজাৰ ভাষ্য : আপুনি নিজে আহিছে নেকি?
আৰিফুল 'হয় ছাৰ মই নিজে আহিছো,
সিফালৰ পৰা : মই এতিয়া আপোনাৰ কেচ ডায়েৰীত ব্যস্ত আছো। আপুনি এটা কাম কৰক হা, মোৰ যিটো ৰুম অৰ্ডাৰ্লি আছে তাৰ হাততে দি যাওঁক, ৩০ লাখ টকা হা।
আৰিফুল : হ'ব।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
